b"\n_START_ARTICLE_\n\xc3\x81ngel Fabi\xc3\xa1n Di Mar\xc3\xada\n_START_SECTION_\nInicis\n_START_PARAGRAPH_\nDi Mar\xc3\xada \xc3\xa9s un jugador sorgit de les categories inferiors del Rosario, equip en el qual debuta el 2005. Gaireb\xc3\xa9 una temporada i mitja despr\xc3\xa9s del seu debut amb el primer equip del Central i havent jugat nom\xc3\xa9s 16 partits de titular fitx\xc3\xa0 pel Benfica per una quantitat que ascend\xc3\xad a 6M\xe2\x82\xac.\n_START_SECTION_\nBenfica\n_START_PARAGRAPH_\nL'extrem argent\xc3\xad es va anar fent un lloc en l'equip titular de l'esquadra portuguesa. La seua t\xc3\xa8cnica sumada a la seua velocitat l'han convertit en un extrem altament cotitzat a Europa. Durant el mes d'octubre del 2009 es feia oficial la seua renovaci\xc3\xb3 com a jugador del Benfica, a m\xc3\xa9s d'allargar la durada del seu contracte, tamb\xc3\xa9 augment\xc3\xa0 la seua cl\xc3\xa0usula de fins als 40M\xe2\x82\xac.\n_START_SECTION_\nReial Madrid\n_START_PARAGRAPH_\nDespr\xc3\xa9s d'unes setmanes amb intensos rumors el 28 de juny del 2010 es confirm\xc3\xa0 el fitxatge del jove extrem argent\xc3\xad pel Real Madrid.\n_START_SECTION_\nManchester United\n_START_PARAGRAPH_\nA les darreries d'agost de 2014 el Manchester United va fitxar el jugador, procedent del Reial Madrid, pel qual va pagar uns 75 milions d'euros, cosa que el convertia en el jugador m\xc3\xa9s car mai comprat pel club angl\xc3\xa8s. El 30 d'agost va debutar jugant 70 minuts en l'empat entre el Burnley FC i el Manchester United (0-0) a Turf Moor.\n_START_SECTION_\nPar\xc3\xads Saint-Germain\n_START_PARAGRAPH_\nDespr\xc3\xa9s d'una decebedora temporada a Old Trafford, el 6 d'agost de 2015 el Par\xc3\xads Saint-Germain va anunciar el fitxatge del jugador per uns 63 milions d'euros, passant a ser el futbolista que ha mogut m\xc3\xa9s diners de la hist\xc3\xb2ria del futbol.\n_START_SECTION_\nSelecci\xc3\xb3 argentina\n_START_PARAGRAPH_\nEl major \xc3\xa8xit de Di Mar\xc3\xada amb la selecci\xc3\xb3 argentina ha estat sense dubte la consecuci\xc3\xb3 del t\xc3\xadtol de campi\xc3\xb3 de m\xc3\xb3n sub-20 al Canad\xc3\xa0. Alhora tamb\xc3\xa9 t\xc3\xa9 en les seues vitrines una medalla d'or dels Jocs Ol\xc3\xadmpics._NEWLINE_El seu primer gol com a internacional absolut el va aconseguir contra la Selecci\xc3\xb3 Catalana, en l'amist\xc3\xb3s del 22 de desembre del 2009._NEWLINE_Va participar en el Mundial de Sud-\xc3\xa0frica 2010 on fou eliminat a quarts de final per la selecci\xc3\xb3 dels Pa\xc3\xafsos Baixos._NEWLINE_El juny de 2014 fou un dels 23 seleccionats per Alejandro Sabella per representar l'Argentina a la Copa del M\xc3\xb3n de Futbol de 2014 al Brasil. L'11 de juliol de 2014 la FIFA va anunciar la seva inclusi\xc3\xb3 entre els deu candidats a la Pilota d'Or al Millor Jugador del Mundial (els guanyadors de les Pilotes d'Or, Plata i Bronze als tres millors jugadors del Mundial del Brasil serien anunciats el dia 14, un dia despr\xc3\xa9s de la disputa de la final del Mundial a l'estadi de Maracan\xc3\xa1)."